Jedi kontado-fenomeno

La Jedi kontado-fenomeno esis movemento ye 2001 por civitani en kelka Angla-uzata landi pri skribar sua religio kom Jedi o Jedi Knight (Jedi Kavalero), segun la kavaleri qui aparas en la filmi di Star Wars da George Lucas. Lia motivo esis ne-konocata, ma la prezidanto di la Star Wars Appreciation Society en Australia dicis ke "esis kelka qui serioze kredas su esar Jedi, ma la maxim multa skribis tale por mokar la guvernerio".. 

La kampanio facesis ne-oficale per e-posti qui dicis ke se sat multa skribus ke sua religio esas "Jedi", la guvernerio mustus agnoskar li kom vera religio. La e-posti dicis anke ke on devez skibar sua religio kom "Jedi" "pro ke tu amas Star Wars" o "nur por iracigar personi". 

En Australia plu kam 70,000 personi skribis en la kontado ke li esas Jedi. La Kontoro di Statistiki en Australia raportis pri la fenomeno:  pos tre multa questioni pri la subjekto. La Kontoro dicis ke por ti qui skribis "Jedi" en la kontado, li chanjos ol a "ne-definata".

Plu kam 53,000 personi en Nova-Zelando e 20,000 en Kanada anke dicis ke li esas Jedi. Por la plu mikra Nova-Zelando, to divenas 1.3% de la tota populo.

En Anglia e Wals 390,000 personi (0.7%) skribis ke li esas Jedi, do plu multa kam Sikismo, Judaismo e Budismo; la quaresma granda reportata religio en la lando. Nombri por altra religii esis:
 Kristano: 94.0%
 Mohamedano: 3.1%
 Hinduo: 1.1%
 Jedi: 0.7%

 Videz anke 
 Listo di loki ube la religio Jedi praktikesas

 Extera ligili 
(omno en la angla)
National Statistics Online (2001), "390,000 Jedis There Are"
The 2001 Census, Religion and the Jedi - Australian Bureau of Statistics press release
Article about this phenomenon at Snopes.com
JEDI Census, unofficial web page for the campaign
This link includes George Lucas's reponse

Kategorio:Star Wars